lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv lv lv lv nb lv lv es uk es en en sl lv de lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv nl lv lv lv it lv lv eo sv nl lv lv de lv en lv nl lv nl lv lv lv de lv ceb lv ja lv lv lv de lv es lv de lv es lv lv lv de sk en sk hbs_lat lv lv sk hbs_lat uk en en lv id es es en lv lv
Piecas versijas par bērnu ģībšanas iemesliem
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2015. gada 12. jūlijs 12:20
Meklējam atbildi uz jautājumu - kāpēc Dziesmu un deju svētku noslēguma koncerta ģenerālmēģinājuma dalībnieki masveidā viens pēc otra noģība? Publiski izskanējušas vairākas versijas, no kurām četras ir konkrētas, bet viena - kompleksa. Protams, sociālajos tīklos netrūkst jokdaru, kas uzskata, ka bērni esot ģībuši no laimes, bet tas lai paliek kā sarkastisks joks... viela pārdomām. Lūk, versijas.
Lindas Oltes filma “Māsas” pasaules pirmizrādi piedzīvos Varšavā
"Staigājošo miroņu" sākums un gals. Ko šī TV sāga sola turpmāk?
Kardašjanu māsiņa noraidījusi bildinājumu
Džordžs Klūnijs atzīst, ka pieļāvis "šausmīgu kļūdu" dvīņu audzināšanā
"Ģimenes burkā" pārīša šķiršanās sāga: Agrita nikna par bijušā vīra izdarībām
Publiskots karalienes Elizabetes II nāves cēlonis
«Ja bērni nekustas, sēž datoros, ignorē sportu, tad nav jābrīnās par iznākumu,» uzskata dziedātājs Lauris Reiniks, atsedzot mūsdienu «telefonos sēdošās» jaunatnes problemātiku.
Iespējams, tiešām viena no versijām varētu būt tāda - skolās starpbrīžos bērni nevis skraida un dauzās (kā tas bija pirms interneta laikmeta), bet nekustīgi sēž, iegrimuši savos telefonos. Skolotājiem vairs nav jāsatraucas - starpbrīžos valda miers un klusums.
Tomēr šim apgalvojumam pretī tiek likts viedoklis, ka arī citus gadus bērni ir ģībuši, un tas neesot paaudžu jautājums.
Sliktā gaisa apmaiņa estrādē
Politiķis Aleksejs Loskutovs par bērnu ģībšanu savukārt raksta šādi: «Ja bērni ģībtu no pārguruma, dejotāji kristu masveidā. Izskatās, ka pie vainas ir slikta gaisa apmaiņa estrādē, kuru noteica laika apstākļi.»
Šim viedoklim ir piekritēji. «Lauku un pilsētas gaiss ir divas dažādas lietas,» raksta kāds tvitera lietotājs.
Sliktā pārtika un ūdens trūkums
«Ģenerālmēģinājuma dienā Rīgas koristiem pusdienās bija makaroni po flotski ar gurķi. Nav brīnums, ka bērni ģība,» raksta žurnāliste Anita Daukšte.
Par ēdināšanu svētku laikā ir sūdzējušies daudzi. No svētku dalībniekiem ir saņemtas sūdzības par to, ka nav pieticis ar to ēdienu, kas pasniegts.
«Varbūt pie vainas ieskābis #dzsv sponsora biezpiena sieriņš?» raksta kāds dalībnieks.
«Vai taisnība - pēc brokastu ūdens bērniem esot kaut kur jāiet un jāstāv rindā? Tā man liecināja viena sašutusi māmiņa. Cita dzeramā nav,» tviterī raksta dzejniece Lāna Langa.
Koristiem uz lielās skatuves nebija ūdens!
Līdzi drīkstēja būt tikai lietus mētelītis un krāsu grāmata.
Lielkoncerta mākslinieciskais vadītājs Gints Ceplenieks uzskata, ka, viņaprāt, vajadzētu pārskatīt bērnu ēdienkarti, jo, iespējams, bērniem pats piemērotākais vairāk nav sautējums.
Vai piemērotāks būtu burgers un frī kartupeļi? Šis
jautājums arīdzan aktualizē mūsdienu jauniešu ēšanas paradumus - zupas vietā - saldināti dzērieni, sautējumu vietā - burgeri, salātu vietā - čipsi.
Viens no iemesliem varētu būt svētku dalībnieku pārslodze. Nedēļas garumā intensīvs režīms (celšanās agri no rīta), nepilnvērtīgs naktsmiers, fiziski smagi mēģinājumi, neērts tautastērps, nemitīga stāvēšana kājās...
Tiesa, daudzi uzskata, ka pārslodze nevar būt galvenais iemesls, jo starp rīta mēģinājumu un koncertu vakarā bija sešu stundu pārtraukums, lai bērni varētu atpūsties, turklāt rīta mēģinājums bijis par vienu stundu īsāks nekā plānots. Arī laika apstākļi ir bijuši labvēlīgi, ja salīdzinām ar iepriekšējiem svētkiem, kad būtisks faktors bija lielais karstums.
«Šeit nevar būt runa par pārslodzi. Tas noteikti ir komplekss jautājums, un es domāju, ka mēs ilgi nesapratīsim, kas notika. Tas bija kaut kas ārkārtējs,» uzskata Ceplenieks.
Ir kādi citi iemesli vai jau minēto iemeslu kombinācija.
Lindas Oltes filma “Māsas” pasaules pirmizrādi piedzīvos Varšavā
"Staigājošo miroņu" sākums un gals. Ko šī TV sāga sola turpmāk?
Paziņoti "Spēlmaņu nakts" balvu pretendenti
Lasvegasas iluzionists Jeff Mc Bride uzstāsies bērnu slimnīcā
59 gadu vecumā miris hita "Gangsta's Paradise" izpildītājs
Ģimene vai institūcija? Pārdomas pēc trīs gadu izpētes bērnunamos
Piekauts un izvarots. Maskavā par iestāšanos pret mobilizāciju spīdzina krievu dzejnieku
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Vai Krievija šoreiz iztiks bez "Oskariem"?
Noklausies! "Raxtu Raxti" laiž klajā singlu "Sajāj tautas, sarīb zeme"
Režisors Staņislavs Tokalovs: iepriekšējā dzīvē esmu bijis suns
VIDEO Mūziķis Jānis Ruņģis izdod video zīmju valodā
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa